زعيم البوليساريو محمد عبد العزيز قسحاتو بزاف الزيارة التاريخية للملك محمد السادس الى العيون. قصحاتو لدرجة انها خلاتو يهتهت ويتلف ويدخل ويخرج فالهدرة. فقد قال في مدرير في ندوة ان “الصحراويين” تعرضوا ل”موجة قمع”. طبعا “كود” كانت فالعيون طيلة ايام الزيارة وكانت غير مع سكان لمدينة الاصليين وحدا حي معطى الله المعروف بكونه قلعة للانفصاليين وما شافت حتى حاجة من هاد التخارف. سول اي واحد ساكن فالعيون على تعاون الامن غادي يكول ليك كانوا ضريفين بزاف بزاف. حتى بوليسي ما هدر مع شي مواطن. السيد زاد فتحارفو وكال باللي 140 الف شخص من ساكنة المدينة اللي استقبلوا محمد السادس كانوا في اغلبهم من الجيش والدرك والامن. هاكاوا على الامن. وا السي عبد العزيز راه كاينة المينورسو وكاينين جمعيات انفصالية سولها غادية تكول ليك الحقيقة. اولا ماشي 140 الف اللي استقبلت محمد السادس بل اكثر من 240 الف شخص. هاد الرقم راه خرج غير نهار الثلاثاء اللي كان غادي يكون فيه 3 تدشينات ففم الواد على المحيط الاطلسي قرب العيون. السي عبد العزيز باين عليه تقصح بزاف. تقصح اكثر باش شاف قبائل صحراوية غاضبة وبغات دير وقفة امام الاقامة الملكية لسبب واحد هو عدم توشيح مقاومي القبيلة بوسام ملكي ثم نسي امرا اخر اكثر اهمية هو اقامة 7 زوايا دارت سلكة ودعات مع الملك بعد اعلان مرضه. الصدمة كانت قوية خلاتو ينسى كلشي 
الصدمة كانت قوية بزاف. زعيم البوليساريو ضراتو بزاف زيارة الملك للصحراء لدرجة خلاتو يهتهت. كاليك يا سيدي 140 الف اللي استقبلوه من الجيش والدرك